gl gl gl gl fr gl gl fr gl gl en gl gl gl gl gl gl gl fi gl gl pt gl en gl es sv ca es pt br fr gl pt gl lt gl ca en eu en it gl gl gl it en gl gl gl gl gl pt es gl gl gl gl gl el gl gl gl gl sv en sv fr de de gl gl gl gl gl gl gl gl gl gl gl gl gl es gl gl gl ca gl gl gl gl gl gl gl gl pt gl pt en ca gl gl pt
Vieiros: Galiza Hoxe - Pasos para privatizar a loita contra o lume
Sábado, 01 de outubro de 2022
Unha empresa privada asumirá traballos de coordinación e deseño dos plans de extinción. A Xunta nega que esta cesión de funcións sexa novidosa.
A vaga de lumes forestais que devastou Galiza hai xa catro anos converteu a extinción de incendios e a súa xestión en tema sensíbel e prioridade política, amáis de mediática. Moito ten mudado a estratexia galega perante o lume ao longo dos anos e dos múltiples organismos creados para a extinción. Porén, os sindicatos denuncian agora o que consideran unha privatización inédita nos servizos de extinción que non ten precedentes nin nos tempos do Icona, nin do Infoga, do Pladiga ou de Seaga: a Consellaría de Medio Rural abriu un proceso para contratar unha empresa que terá competencias para a planificación da prevención do lume e para a coordinación dos medios terrestres e aéreos de extinción.
Que asumirán empresas privadas?
En concreto, o prego de condicións detalla a contratación dun total de 20 enxeñeiros forestais e asesores que se repartirían do seguinte xeito: catro destinaríanse á planificación estratéxica da prevención e defensa contra os incendios forestais; seis á elaboración de plans de extinción de incendios; e os últimos 10 á coordinación de medios aéreos. A contratación estenderíase por dous anos e tería un custe para a Xunta de máis de 450 mil euros.
A particularidade desta externalización estriba en que estes traballos anteriormente eran exercidos por enxeñeiros forestais da Xunta, é dicir, funcionarios do grupo A que teñen xa unha contrastada experiencia neste eido. O secretario nacional da Federación de Servizos da CIG, Paulo Rubido, confirmou a Vieiros que a central sindical xa esta a estudar unha posíbel impugnación deste procedemento, ao consideralo unha cesión ilegal de traballadores.
Entenden así que se estaría a privatizar un traballo que anteriormente realizaba a propia Xunta polo que, ademais de duplicar o persoal e, en consecuencia o gasto, se estaría incorrendo nunha ilegalidade. Asemade lamentan este “paso adiante” cara a privatización completa do servizo, cando “ningún goberno anteriormente se atrevera a privatizar a propia xestión”, o que na práctica se traducirá en que “sexan empresas privadas as que deseñen programas que executarán traballadores públicos”.
A Consellaría de Medio Rural asegura que a cesión deste tipo de funcións a empresas privadas non é inédito, xa que “usar unha asistencia técnica para estes traballos é unha práctica habitual”. Dende o gabinete que dirixe Samuel Juárez explican que o único obxectivo deste procedemento é o de “completar e optimizar a prevención” e chegar até onde non alcanza o persoal propio da Xunta e de Seaga, argumentando que “sería imposíbel un servizo de extinción completamente público porque serían necesarios uns 30 mil traballadores públicos no monte, o que non é asumíbel por ningún corpo da Xunta de Galiza, agás o Sergas”. Deste xeito, nega que se estea a deixar en mans privadas a xestión ou planificación da extinción dos incendios e subliña que, en todo caso, a última responsabilidade seguirá a estar nas mans da Dirección Xeral de Montes.
O que fora director xeral de Montes co executivo bipartito, Alberte Blanco (BNG), explica que no anterior Goberno a única función vencellada coa extinción de incendios que asumían empresas privadas era o da coordinación das bases aéreas, por mor da súa dificultade loxística e a falta de experiencia da administración galega neste eido. Con todo, estas funcións foron trasladándose paulatinamente a Seaga.
Este paso dado agora pola Xunta súmase ás continuas denuncias por parte do comité de empresa de Seaga, que acusaron ao goberno de privatizar outras labores como o desbroce e limpeza de montes. Tamén seguen a denunciar o que consideran unha “limpeza do persoal” despedindo traballadores “para seren simplemente substituídos por outros”.
Podes ler aquí as bases do Prego do Concurso (Prescricións Técnicas da Proposta de Contratación dun Servizo de Optimización da Prevención de Incendios Forestais)
Ás portas da primavera, sen noticias de cambio na estratexia contra o lume
Ardeu menos grazas ao bipartito, a Juárez ou a San Pancracio?
O Goberno ve inviábel a modificación do cadro de persoal contra incendios
Máis persoal e máis cartos na loita contra incendios
A campaña contra incendios está ás portas e nada se sabe do futuro do servizo de extinción
É preciso que te rexistres para poder participar en Vieiros. Desde a páxina de entrada podes crear o teu Vieiros.
Se xa tes o teu nome en Vieiros, podes acceder dende aquí:
Co anterior goberno bipartito só se externalizaba parte da coordinación das bases aéreas
A Xunta argumenta que "a última responsabilidade seguirá sendo da Dirección Xeral de Montes"
Blanco reitera que o TAV chegará a Galiza en 2015 pero cancela obras nas estradas Edición xeral
Fomento culpa a Xunta do atraso na ampliación de Alvedro Edición xeral
Despois de suprimir as oficinas comarcais, Igualdade prioriza as subvencións a concellos Edición xeral
Opinión, Columnas, Galerías, Últimas, Escáneres, Anteriores, FAQ, Buscador
Máis Alá, Fwwwrando, Galego.org, GZ-Deportiva, Canal Verde, Lusofonía, Irimia, Cartafol, Murguía
Chat, Foros, Chatrevistas, Postais, Conversas, Open Vieiros
Barcelona, Bos Aires, Euskadi, Venezuela, Irlanda
Día das Letras, Creación, Informativos, Dossiers, XGN07, 1 de abril
RSS | Que é Vieiros? | Que é o RSS? | Creative Commons | Publicidade | Director | O equipo | Contacto